คือประจำเดือนหนูมาวันแรกคือวันที่ 6มิถุนายน แล้วได้กินยาคุมแบบ28เม็ด (พึ่งกินยาคุมเป็นครั้งแรกนะคะ) ก็กินในวันที่6มิถุนา แต่พอกินยาคุมได้วันแรกวันเดียว ประจำเดือนก็หายไปเลยคะ คือประจำเดือนมาแค่วันเดียว แบบนี้เป็นผลจากยารึป่าวคะ แล้วถ้าประจำเดือนมาแค่วันเดียวต้องหยุดกินยาแล้วรอประจำเดือนมาใหม่อีกรอบมั้ยคะ หรือไม่ต้องหยุดให้กินต่อไปเรื่อยๆให้ครบแผงได้เลย
สวัสดีค่ะ หากประจำเดือนที่มาในวันที่ 6 มิ.ย. มาในช่วงวันเวลาที่ควรจะมา คือห่างจากรอบเดือนที่แล้วประมาณ 24-35 วัน เลือดดังกล่าวก็น่าจะเป็นประจำเดือน ซึ่งการที่มีเลือดออกเพียง 1 วัน อาจเป็นผลจากยาคุมกำเนิดที่เริ่มทานไปในวันนั้นได้ดังนั้น หากต้องการคุมกำเนิด ให้ทานยาคุมกำเนิดต่อไปค่ะ โดยทานวันละ 1 เม็ดจนครบ 28 เม็ด (ซึ่งโดยปกติประจำเดือนจะมาในช่วงที่ทานยาเม็ดที่ 23-24) เมื่อทานครบ 28 เม็ดแล้ว ก็ให้เริ่มแผงใหม่ต่อไปได้เลย โดยไม่ต้องสนใจว่าประจำเดือนจะหมดวันไหน หรือเริ่มมาวันไหนค่ะ